φύλλο 18 
Ιούλης 2017 

διανέμεται δωρεάν 


Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



Ο ΑΓΩΝΑΣ ΓΙΑ ΤΗΝ ΠΟΛΗ ΚΑΙ ΤΟ 
ΑΛΣΟΣ ΣΥΝΕΧΙΖΕΤΑΙ ΚΑΙ ΘΑ ΝΙΚΗΣΕΙ! 


Στα μέσα Ιούνη, μέσα σε χρόνο-ρεκόρ 
από την ψήφιση της γνωστής (ν)τροπο- 
λογίας στη Βουλή που παρέκαμπτε την 
αρμοδιότητα της Περιφέρειας αλλά όχι 
και του δήμου Φιλαδέλφειας-Χαλκηδό- 
νας, οι υπηρεσιακοί παράγοντες και ο 
υπουργός Υποδομών και Μεταφορών 
Σπίρτζης έβαλαν την υπογραφή τους 
στην έγκριση της υψομετρικής μελέτης 
για λογαριασμό της «Δικέφαλος 1924 
ΑΕ», κουρελιάζοντας κάθε νομιμότητα. 

Το σύστημα προπαγάνδας των επιχει¬ 
ρηματικών συμφερόντων Μελισσανίδη 
υποδέχθηκε την είδηση με πανηγυρική 
διάθεση και διαβεβαίωσε ακόμα μια 
φορά πως «κάναμε το τελευταίο βήμα 
για την έκδοση της οικοδομικής άδει¬ 
ας». Μόνο που η επίδειξη δύναμης και 
τα μηνύματα ισχύος έγιναν θρύψαλα 
λίγες μέρες αργότερα, καθώς η μηνυ¬ 
τήρια αναφορά δύο δημοσιογράφων 
σκορπά τον απόλυτο πανικό και οι ια¬ 
χές, με τις ευχαριστήριες ανακοινώσεις 
προς τον υπουργό Σπίρτζη δίνουν πολύ 
σύντομα τη θέση τους στις συνήθεις δι¬ 
αρροές με απειλητικό περιεχόμενο, στις 
οργίλες ανακοινώσεις, τη στοχοποίηση 
και τον εκφοβισμό, αποκαλύπτοντας 
τη δεινή θέση στην οποία βρίσκονται 
οι επίδοξοι άρπαγες της πόλης και του 


Δάσος πυρί μιχθήτω! 

Η φύση είναι το ανόργανο σώμα του ανθρώπου, 
έγραφε ο Μαρξ. Και ως τέτοιο πρέπει να το φρο¬ 
ντίζει. 

Ποιος Μαρξ τώρα; Ο καπιταλισμός είναι το οξυ¬ 
γόνο του ελληνικού λαού λέει ο... αριστερός ΣΥ- 
ΡΙΖΑ (για τον ακροδεξιό κυβερνητικό εταίρο του 
ουδέποτε υπήρξαν αμφιβολίες επ’ αυτού). 

Σε ελεύθερη απόδοση, «ξεπουλάμε, ανοίξαμε 
και σας περιμένουμε». Δάσος πυρί μιχθήτω! Είτε 
πρόκειται για το άλσος της Νέας Φιλαδέλφειας, 
είτε για τα περιμετρικά δάση της περιοχής Ελλη- 
νικού-Αγίου Κοσμά, είτε για το Μητροπολιτικό 
Πάρκο Γουδή, είτε για τον αρχαιολογικό χώρο και 
το άλσος στην Ακαδημία Πλάτωνος, η ίδια μπόχα 
αναδύεται. Κάθε ελεύθερος χώρος, κάθε δάσος, 
κάθε ανάσα ζωής, πρέπει να αλεστεί στην καπιτα¬ 
λιστική μηχανή για να παράξει κέρδος. 

Οι εποχές που ο ΣΥΡΙΖΑ πουλούσε οικολογική 
ευαισθησία ανήκουν στο αντιπολιτευτικό του 
παρελθόν. Τότε που και τα μνημόνια έσκιζε και 
φάρμακα διά πάσαν νόσον και πάσαν μαλακίαν 
διέθετε στο μπάιλντισμένο πόπολο. 

Οι καιροί ου μαινετοί. Αν δεν ξεσηκωθούμε, θαλι- 
ώσουν κι εμάς και το περιβάλλον μας. 


άλσους μας. Ας πάρουμε όμως τα γε¬ 
γονότα με τη σειρά. 

Αίγες μέρες μετά την ψήφιση της (ν) 
τροπολογίας (που υποτίθεται ότι παρέ¬ 
καμπτε τον Δήμο), η «Δικέφαλος 1924 
ΑΕ» αναγνωρίζει ότι εξακολουθεί να 
υφίσταται η γνωμοδοτική αρμοδιότητα 
του Δήμου, όσον αφορά τα υψόμετρα. 
Ωστόσο, η δημοτική αρχή Φιλαδέλ- 
φειας-Χαλκηδόνας αντί να ασκήσει 
την αρμοδιότητά της αυτή, ως όφειλε, 
έσπευσε να την απεμπολήσει και έστειλε 
την υψομετρική μελέτη στο υπουργείο 
Υποδομών με τον ισχυρισμό ότι δεν 
είναι δικής της αρμοδιότητας. Με απλά 
λόγια η δημοτική αρχή Φιλαδέλφειας- 
Χαλκηδόνας διευκόλυνε την εταιρία 
του Μελισσανίδη ούτως ώστε να μπο¬ 
ρέσει να πάρει την παράνομη έγκριση 
των υψομέτρων. ΙΗ δημοτική αρχή, 
άλλωστε, ουδέποτε κράτησε μια συνεπή 
στάση έναντι των καταστροφικών σχε¬ 
δίων της «Δικέφαλος 1924 ΑΕ». Την 
κατέστησε εξαρχής συνομιλητή του Δή¬ 
μου, μολονότι αυτή η εταιρία δεν είναι 
«κύριος του έργου» όπως εμφανίζεται, 
γεγονός για το οποίο είχε ενημερώσει 
τους κατοίκους το Συντονιστικό Κατοί¬ 
κων Ν.Φ.-Ν.Χ και Γύρω Περιοχών. 

Στις 27.6.2017, η εφη- 
μερίδα Κόντρα που έχει 
σταθεί από το ξεκίνημα 
αυτού του αγώνα δίπλα 
μας, και συγκεκριμένα οι 
σύντροφοι Γεράσιμος Αι- 
όντος και Πέτρος Γιώτης, 
υπέβαλαν στην Εισαγ¬ 
γελία Πλημμελειοδικών 
Αθηνών μηνυτήρια ανα¬ 
φορά κατά του υπουρ¬ 
γού Υποδομών και Μετα¬ 
φορών Χρήστου Σπίρτζη 
και κατά των αρμόδιων 
υπηρεσιακών παραγό¬ 
ντων Δημήτριου Τασιό- 
πουλου (διευθυντή) και 


Εμμανουήλ Παπαδόπουλου (τμημα- 
τάρχη) για σωρεία αδικημάτων (απιστία 
στην υπηρεσία σε βαθμό κακουργήμα¬ 
τος, σε συνδυασμό με τον νόμο περί ευ¬ 
θύνης υπουργών, σε συνδυασμό με το 
άρθρο 1 Ν. 1608/1950 περί καταχρα¬ 
στών του Δημοσίου, παράβαση καθή¬ 
κοντος κτλ.), κατά των υπευθύνων της 
«Δικέφαλος 1924» Κατασκευαστική ΑΕ 
για ηθική αυτουργία στα παραπάνω 
αδικήματα και σε υφαρπαγή ψευδούς 
βεβαίωσης, καθώς και κατά των δια¬ 
χειριστών της ιστοσελίδας 36ΐ<;365.εοηη 
για συκοφαντικά, υβριστικά και απειλη¬ 
τικά δημοσιεύματα σε βάρος του Γερά¬ 
σιμου Αιόντου. 

Βασικός πυρήνας της | 
μήνυσης είναι πως η 
έγκριση της υψομετρικής 
μέλετης είναι παράνομη 
καθώς αναγνωρίζει ως 
φορέα υλοποίησης του 
έργου την εταιρία «Δικέ¬ 
φαλος Κατασκευαστική ΐ|| _ 

ΑΕ 1924», ενώ το ιδιο¬ 
κτησιακό καθεστώς βρί¬ 
σκεται τόσο σε διοικητική 
(Αυτοτελές Τμήμα Νομο¬ 
θετικής Πρωτοβουλίας 
και Εργου του υπουργεί¬ 
ου Περιβάλλοντος και 
Ενέργειας (ΥΠΕΝ)) όσο 
και σε δικαστική εκκρεμ- 
μότητα (μετά από αγω¬ 
γή μελών του αθλητικού 
σωματείου ΑΕΚ κατά της 
παραχώρησης του οικο¬ 
πέδου στη «Δικέφαλος 
1924» Κατασκευαστική 
ΑΕ. Η υπόθεση εκδικά- 
στηκε ενώπιον του Μο¬ 
νομελούς Πρωτοδικείου 
Αθηνών στις 2.3.2017, 
και αναμένεται η απόφα¬ 
ση του δικαστηρίου). 

Το ζήτημα της αναγνώρι¬ 


σης του ιδιοκτησιακού καθεστώτος έχει 
«κολλήσει» στο Τμήμα Νομοθετικής 
πρωτοβουλίας και έργου του ΥΠΕΝ 
(υπουργείο Περιβάλλοντος-Ενέργειας) 
και σε περίπτωση που προχωρήσουν 
στην έγκριση της οικοδομικής άδειας, 
θα έχουν κάνει μια τρύπα στο νερό, 
καθότι γνωρίζουν πως υπάρχει προ¬ 
ηγούμενη γνωμοδότηση του Νομικού 
Συμβουλίου του Κράτους (Γνωμοδότη¬ 
ση 112 του 2006). Σύμφωνα με αυτήν, 
τα ακίνητα που παραχωρούνται από το 
Ελληνικό Δημόσιο στα αθλητικά σωμα¬ 
τεία είναι πράγματα εκτός συναλλαγής 
και απαγορεύεται να παραχωρηθούν σε 

Το "Χαμπέρι" κυκλοφορεί σε δύο χιλιάδες αντίτυπα και διανέμεται δωρεάν κι 
από χέρι σε χέρι. Αναζητήστε το στο αγαπημένο σας καφενείο και σε άλλα 
καταστήματα σε όλη την πόλη, κι αν δεν το βρείτε επικοινωνήστε μαζί μας. 
Η εφημερίδα συντάσσεται από ομάδα εργασίας της συνέλευσης του αυτο- 
διαχειριζόμενου κοινωνικού χώρου “Στρούγκα” Τα ενυπόγραφα άρθρα εκ¬ 
φράζουν την άποψη των συντακτών τους. Για τις πολιτικές, κοινωνικές και 
πολιτιστικές δραστηριότητες της Στρούγκας μπορείτε να ενημερώνεστε από 
τις αφίσες στους τοίχους της πόλης και στην ηλεκτρονική διεύθυνση Ηίίρ:// 
$ΐΓου§3.ο$ρϊνΙ}Ιο§$.η6ΐ. Ε-πίΒίΙ επικοινωνίας: Ιΐ3ΒβΓΪ(α)βϊρϊν.ηβί 

Το Χαμπέρι 


οποιονδήποτε τρίτον, πολλώ δε μάλλον σε ένα κερδο¬ 
σκοπικό νομικό πρόσωπο ιδιωτικού δικαίου (όπως είναι 
η «Δικέφαλος 1924»), Αυτό που χρειάζεται να κρατή¬ 
σει κανείς είναι πως δεν μπορεί να εκδοθεί άδεια με κύ¬ 
ριο του έργου τη «Δικέφαλος 1924» ΑΕ, γιατί το οικό¬ 
πεδο έχει παραχωρηθεί κατά χρήση στο ερασιτεχνικό 
σωματείο ΑΕΚ κι αυτό δεν μπορεί να το μεταβιβάσει σε 
οποιονδήποτε τρίτο. 

Από τη μεριά μας συνεχίζουμε τον αγώνα και παρά το 
κλίμα της μαφιόζικης τρομοκρατίας που βιώνουμε, δεν 
πρόκειται να κάνουμε βήμα πίσω και να ξεχάσουμε το 


πολιτικό επίδικο του αγώνα μας. Συνεχίζουμε με κάθε 
μέσο την αντίσταση στην επιχειρούμενη εισβολή των 
επιχειρηματικών συμφερόντων στην πόλη μας, η οποία 
κινδυνεύει να μετατραπεί βίαια - μαζί με το δάσος της - 
από αμιγής τόπος κατοικίας σε αυλή των επενδυτικών 
σχεδίων της Δικέφαλος 1924 ΑΕ, ανοίγοντας τον δρό¬ 
μο για αντίστοιχες καταστροφικές επεμβάσεις και σε 
άλλες γειτονιές. Οταν αυτός ο αγώνας ολοκληρωθεί με 
τη νικηφόρα κατάληξή του, αυτή η εξέλιξη θα έχει ευρύ¬ 
τερη σημασία, καθώς θα προσφέρει ένα λαμπρό παρά¬ 
δειγμα για την αποτελεσματικότητα των αντιστάσεων 
από τα κάτω και θα νοηματοδοτήσει τη σημασία που 


έχει η διατήρηση των κινηματικών δομών στα χέρια του 
κινήματος. ΙΗ αποτελεσματική έκβαση του αγώνα, με 
την ακύρωση του επενδυτικού σχεδίου της Δικέφαλος 
1924 ΑΕ, θα ενισχύσει εκείνες τις δυνάμεις που τόσα 
χρόνια στην πόλη υπερασπίζονται τους ελεύθερους 
χώρους, με την αυτοοργάνωση και την αντιπληροφό- 
ρηση, την αντιφασιστική και αντικαπιταλιστική δράση, 
τη διεθνιστική αλληλεγγύη, με τον αγώνα για το δίκιο 
και τη ζωή του τόπου μας, με έναν πολιτισμό στον 
αντίποδα των σκουπιδιών της κυρίαρχης πολιτιστικής 
παρακμής. 


ΑΠΟ ΤΗ ΣΥΓΚΕΝΤΡΩΣΗ ΣΤΙΣ 15 ΜΑΗ 


ΕΗ συγκέντρωση στην κεντρική πλατεία της Νέας Φιλαδέλφειας 
ήταν για τη συλλογικότητά μας μια ακόμα ευκαιρία παρέμβασης 
και αντιπληροφόρησης στη γειτονιά, για την ενίσχυση των αγωνι¬ 
στικών χαρακτηριστικών του αγώνα, αλλά και ένα σημαντικό βήμα 
για τον αναγκαίο συντονισμό και την ενωτική δράση όλων των 
δυνάμεων και των κατοίκων της πόλης, που πρέπει να πάρουν την 
κατάσταση στα χέρια τους και με όπλα την αυτοοργάνωση και την 
αδιαμεσολάβητη αντιθεσμική δράση να φέρουν έμπρακτα αποτε¬ 


λέσματα και να δώσουν προοπτική για καλύτερες μέρες. 

Ο αυτοδιαχεριζόμενος κοινωνικός χώρος Στρούγκα μοίρασε εκα¬ 
τοντάδες φύλλα της εφημερίδας Χαμπέρι*, ενώ το γιγαντοπανό 
που ανήρτησε σε κτίριο πάνω στην πλατεία νοηματοδότησε την 
εκδήλωση με τα χαρακτηριστικά του αγώνα, κόντρα σε κάθε εί¬ 
δους πολιτικαντισμούς. Με την ολοκλήρωση της διαδήλωσης, 
συγκροτήθηκε πορεία αποχώρησης, περιφρουρημένη, όπως περι- 
φρουρημένη από αγωνιστικές δυνάμεις ήταν και η συγκέντρωση. 


ΑΠΟ ΤΗ ΛΡΑΣΗ ΤΗΣ ΣΤΡΟΥΓΚΑΣ 


Πανό σε πεζογέφυρες και μοίρα- 
σμα της εφημερίδας "Το Χαμπέρι 
"στη Νέα Φιλαδέλφεια 

Μοιράστηκε σήμερα Παρασκευή, 30/6, 
πόρτα-πόρτα σε γειτονιές της Νέας Φι¬ 
λαδέλφειας το τελευταίο τεύχος της εφη¬ 
μερίδας "Το Χαμπέρι" και αναρτήθηκαν 
σε πεζογέφυρες της Εθνικής οδού πανό 
αλληλεγγύης σε ΕΗριάννα Β.Λ., Π.Μ.,Τάσο 
Θεοφίλου και στις καταλήψεις καθώς και 
ενάντια στο σχέδιο Μελισσανίδη στην πε- 
ριοχή μας. 


Ο Τάσος Θεοφίλου μετά από μία πενταετία 
έγκλειστος και μία σκανδαλώδη πρωτόδικη 
απόφαση που τον είχε καταδικάσει με μόνη 
την υποτιθέμενη ύπαρξη γενετικού του υλι¬ 
κού σε «πειστήρια» σε 25 χρόνια κάθειρξη, 
αθωώθηκε από το δευτεροβάθμιο δικαστή¬ 
ριο. Η αθώωση αυτή αφήνει μία σημαντική 
παρακαταθήκη για την υπόθεση της Ηριάν- 
νας Β.Λ. και του Π.Μ, οι οποίοι καταδικάστη¬ 
καν πρόσφατα σε ποινή κάθειρξης 13 ετών. 
Η προκλητική απόφαση ελήφθη, χωρίς κα¬ 
νένα αποδεικτικό στοιχείο, επί τη βάσει ενός 
έωλου δείγματος γενετικού υλικού και της 


παντελώς αντιεπιστημονικής αιτιολογίας 
της «μερικού γενετικού προφίλ». Στις 17 
Ιούλη θα συζητηθεί η αίτηση αναστολής 
εκτέλεσης της ποινής τους στο Πενταμελές 
Εφετείο Αθηνών (Τμήμα Αναστολών). 
Μετά την αθώωση του Τάσου Θεοφίλου, 
είναι καθήκον μας να στηρίξουμε και το κί¬ 
νημα αλληλεγγύης στην ΕΗριάννα Β.Α. και 
τον Π.Μ. 

Κάτω τα ξερά σας από τη Στρούγκα και τις 
καταλήψεις. 

Θ αγώνας ενάντια στο σχέδιο Μελισσανί- 
δη συνεχίζεται και θα νικήσει. 


ΛΙΚΑΣΤΙΚΕΣ ΠΑΛΙΝΠΛΙΕΣ 


Σε αντίθεση με την εισαγγελική πρόταση το Πε¬ 
νταμελές Εφετείο Κακουργημάτων αθώωσε στις 7 
Ιούλη με ψήφους 3-2 τον Τάσο Θεοφίλου για όλες 
τις κατηγορίες. Πιο συγκεκριμένα, ο Τάσος Θεο¬ 
φίλου αθωώθηκε τόσο για τις κατηγορίες για τις 
οποίες πρωτοδίκως του είχε επιβληθεί 25ετής κά¬ 
θειρξη (ληστεία, απλή συνέργεια σε ανθρωποκτο¬ 
νία, πλαστογραφία κατ’ εξακολούθηση, αποδοχή 
προϊόντων εγκλήματος και άλλες), όσο και για την 
κατηγορία συμμετοχής στη Συνομωσία Πυρήνων 
της Φωτιάς. 

ΙΗ ανακοίνωση της απόφασης του δικαστηρίου 
έγινε δεκτή με συνθήματα και χειροκροτήματα από 
τους δεκάδες αλληλέγγυους που βρίσκονταν στην 
αίθουσα του δικαστηρίου, καθώς ο Θεοφίλου, σε 
περίπτωση καταδίκης του, ήταν αντιμέτωπος ακόμη 
και με ισόβια. 

ΙΗ απόφαση του δευτεροβάθμιου δικαστηρίου έδω¬ 
σε τέλος στον πενταετή Γολγοθά του Τάσου Θεο¬ 


φίλου, όπως επίσης διέλυσε με τον πιο εκκωφαντι- 
κό τρόπο τις μεθοδεύσεις της αντιτρομοκρατικής, 
που παρά την ύπαρξη άλλων στοιχείων για τους 
πραγματικούς δράστες της Πάρου επέλεξε να στα¬ 
ματήσει την έρευνα στοχοποιώντας τον Θεοφίλου. 
Ωστόσο, πέραν του προφανούς ότι ο Θεοφίλου 
πέρασε 5 χρόνια στη φυλακή, με το όνομά του να 
γίνεται βορά στα αστικά ΜΜΕ, εγείρεται το ζήτημα 
αν οι ενορχηστρωτές αυτής της ρεβανσιστικής δίω¬ 
ξης θα αντιμετωπίσουν τις ποινικές συνέπειες. 

Εν πλήρει αντιθέσει με τα προαναφερθέντα, το Πε¬ 
νταμελές Εφετείο Κακουργημάτων με μία απόφαση 
- πρόκληση απέρριψε την Δευτέρα 17/7 την αίτη¬ 
ση αναστολής εκτέλεσης της ποινής της Ηριάννας 
Β.Α. και του Περικλή Μ. Πρόκειται για ένα ακόμη 
δικαστικό σκάνδαλο, το δεύτερο κατά σειρά στην 
υπόθεση αυτή. Το πρώτο ήταν η καταδίκη τους και 
η επιβολή ποινής κάθειρξης 13 ετών, με μόνο στοι¬ 
χείο ένα «μερικό γενετικό προφίλ». Για άλλη μια 


φορά, τα ελληνικά τρομοδικεία «καινοτόμησαν» 
στην παγκόσμια δικαστηριακή πρακτική, καθώς 
πέραν του δεδομένου ότι στην νομική επιστήμη ότι 
το ΟΝΑ αφ’ εαυτού του χαρακτηρίζεται ανεπαρκές 
ως αποδεικτικό στοιχείο, πρόκειται για μία επινόηση 
με πλήρως αντιεπιστημονικό χαρακτήρα, διότι δεν 
υπάρχει ταύτιση όλων των γενετικών τόπων, όπως 
απαιτείται. Σαν επιστέγασμα της απαράδεκτης αυ¬ 
τής απόφασης, ήρθε και η υιοθέτηση της εισαγγελι- 
κής πρότασης από την έδρα του Πενταμελούς Εφε- 
τείου Κακουργημάτων (Τμήμα Αναστολών), που 
με το πρόσχημα της πιθανολόγησης τέλεσης νέων 
εγκλημάτων διέταξε την απόρριψη του αιτήματος 
αναστολής. Είναι καθήκον μας να σταθούμε δίπλα 
στον Περικλή Μ. και την Ηριάννα Β.Λ., διεκδικώ- 
ντας σε πρώτο επίπεδο την υπό κανονικές συνθήκες 
αυτονόητη αναστολή εκτέλεσης της ποινής και σε 
δεύτερο στάδιο την αθώωσή τους από το δευτερο¬ 
βάθμιο δικαστήριο. 

ΣΚΑΝΑΑΛΟ ΕΛΛΗΝΙΚΟΥ 


Το σκάνδαλο με το δάσος του Ελληνικού ξεκίνησε την περίοδο που 
οι Σαμαροβενιζέλοι κυβερνούσαν - ξεπουλούσαν. Η συγκυβέρνηση 
των Τσιπροκαμμένων όχι μόνο παρέλαβε τη σκυτάλη, αλλά διπλάσια¬ 
σε ταχύτητα, ώστε να τερματίσει θεαματικά σπάζοντας τα ρεκόρ στη 
σκυταλοδρομία ξεπουλήματος της έκτασης του Ελληνικού, προς τέρ- 
ψιν των «χορηγών» της. Όπως όμως, η ικανοποίηση των χορηγών 
απαιτεί ντοπάρισμα και «στησίματα» και κάθε λογής αθέμιτα μέσα, έτσι 
και η σημερινή συγκυβέρνηση έχει κουρελιάσει κάθε νομιμότητα, για να 
μπορέσουν οι καπιταλιστές, εγχώριοι και μη, να βάλουν στο χέρι την 
περιοχή φιλέτο Αγίου Κοσμά-Ελληνικού. 

Όπως συμβαίνει και σε πλήθος σκανδάλων γθηΙ Θ5ί3ίθ, έτσι και στο 
Ελληνικό προέκυψε ζήτημα αποχαρακτηρισμού πολλών στρεμμάτων 
περιμετρικών δασών. Η πρώτη κρούση σημειώθηκε από τον προ¬ 
ϊστάμενο της Γενικής Διεύθυνσης Προστασίας και Ανάπτυξης Δασών 
και Αγροπεριβάλλοντος (ΓΔΑΠΔΑ), ο οποίος απέστειλε φιρμάνι στον 
Δασάρχη Πειραιά Π. Σακκά, με το οποίο διατεινόταν πως οι τεχνητές 
φυτεύσεις για καλλωπιστικούς λόγους δεν καλύπτονται από τη δασι¬ 
κή νομοθεσία. Η απάντηση από τον δασάρχη ήταν άμεση: «Όι δασικές 
εκτάσεις, ανεξάρτητα αν δημιουργήθηκαν από τη φύση είτε με τεχνητά 
μέσα υπάγονται στο δασικό νόμο 998/79 και γενικά στη δασική νομο¬ 
θεσία». Το γεγονός ότι ο Δασάρχης Πειραιά τόλμησε να εναντιωθεί 
πρέπει να εκνεύρισε πολύ κόσμο, τόσο στις διάφορες υπηρεσίες όσο 
και στην πολιτική ηγεσία. ΓΓ αυτό και ο αναπληρωτής υπουργός Περι¬ 
βάλλοντος και Ενέργειας Σ. Φάμελλος αποφάσισε να χρησιμοποιήσει το 
Νομικό Συμβούλιο του Κράτους. 

Απαντώντας σε ερώτημα που συνέταξαν οι διατεταγμένες από τον 
Φάμελλο υπηρεσίες, το ΝΣΚ απεφάνθη (Γνωμοδότηση 337/2016) ότι 
οι Τεχνητές Δασικές Φυτείες που έγιναν με βάση εγκεκριμένες φυτο- 
τεχνικές μελέτες δεν υπάγονται στη δασική νομοθεσία. Πρέπει να το¬ 
νιστεί πως το ΝΣΚ παρανόμως απεφάνθη, καθώς κατά την ισχύουσα 
νομοθεσία είναι αναρμόδιο να γνωμοδοτεί σχετικά με δασικά θέματα! 
Η γνωμοδότηση του ΝΣΚ έγινε -όπως ήταν αναμενόμενο- αποδεκτή 
από τον Φάμελλο και ως εκ τούτου υποχρεωτική ως δημόσιο έγγραφο. 
Ερειδόμενες στην υποχρεωτικότητα του εγγράφου, η Ελληνικό ΑΕ και 


το ΤΑΙΠΕΔ απαίτησαν από τον Π. Σακκά να προβεί σε Πράξη Χαρακτη¬ 
ρισμού και να εφαρμόσει τη Γνωμοδότηση του ΝΣΚ. Ό δασάρχης, δεν 
«μάσησε» και ζήτησε τις συγκεκριμένες φυτοτεχνικές μελέτες, οι οποίες 
όμως ήταν ανύπαρκτες. Ακόμα λοιπόν και στο ήδη παράνομο «τερέν», 
η κίνηση αυτή εξέθεσε και ουσιαστικά κατέστησε τη Γνωμοδότηση του 
Νομικού Συμβουλίου άχρηστη. 

Καθώς όμως η καρέκλα της εξουσίας είναι συνυφασμένη σε απόλυτο 
βαθμό με τα κέρδη των καπιταλιστών, πρέπει να καταστρατηγηθεί κάθε 
έννοια νομιμότητας. Η πολιτική ηγεσία του ΥΠΕΝ κατέθεσε ερώτημα 
- διαταγή ξανά στο ΝΣΚ, και συγκεκριμένα στην αντιπρόεδρό του Β. 
Δούσκα, με σκοπό να αφαιρέσει από την προηγούμενη Γνωμοδότηση 
το σκέλος των φυτοτεχνικών μελετών, ώστε ο δασάρχης να στερηθεί 
τη δυνατότητα του άλλως πράττειν. Πρόκειται για μία παράνομη δια¬ 
δικασία, που δεν αρύεται νομιμοποίηση από πουθενά. Και μάλιστα πα¬ 
ράνομη εις το τετράγωνο: πρώτον διότι το ΝΣΚ είναι αναρμόδιο να 
γνωμοδοτεί για δασικά θέματα. Δεύτερον, γιατί σύμφωνα με τον νόμο 
3086/2002 δε δύναται μια ατομική γνωμοδότηση να υπερκεράσει τη 
συνολικότερη γνωμοδότηση του Νομικού Συμβουλίου του Κράτους. 
Τη συγκεκριμένη γνωμοδότηση χρησιμοποίησε ο Φάμελλος για να δια¬ 
τάξει το Δασάρχη Πειραιά να προχωρήσει στην επιθυμητή Πράξη Χαρα¬ 
κτηρισμού. Και βέβαια ήταν η ώρα και του ενορχηστρωτή να φανεί. Ό 
Αλέκος Φλαμπουράρης (γνωστός και για τις αγκαλίτσες και τα φιλάκια 
με τον Μελισσανίδη για την υπόθεση της Νέας Φιλαδέλφειας ) μέσω 
της νομικού συμβούλου του διέταξε (όπως πάντα παρανόμως) τον δα¬ 
σάρχη να συμμορφωθεί καθότι έτσι επιτάσσει το τέταρτο Μνημόνιο. 
Με αυτόν τον τρόπο δρομολογείται και το ξεπούλημα του Ελληνικού. 
Αυτό το φύλλο του Χαμπεριού αποδεικνύει περίτρανα την πολιτική της 
συγκυβέρνησης: η χώρα διαιρείται σε φιλέτα, δασικά ή μη, και χαρίζεται 
στους καπιταλιστές. Σε αντάλλαγμα η συγκυβέρνηση «αγοράζει» στή¬ 
ριξη και παραμονή στον κυβερνητικό θώκο. Όμως, με αυτά τα «φιλέτα» 
χαρίζεται και κάτι άλλο πιο σημαντικό: η ποιότητα ζωής των κατοίκων. 
Αν λοιπόν δεν υπάρξει αντίσταση στις ορέξεις των «συμβαλλόμενων», 
αυτή η ποιότητα θα ισοπεδωθεί και πάνω της θα στέκονται τα κερδο¬ 
φόρα τερατουργήματα των καπιταλιστών. 


Η ΥΠΕΡΑΣΠΙΣΗ ΤΟΥ ΥΜΗΤΤΟΥ ΚΑΙ ΤΟΥ 
ΠΑΡΚΟΥ ΓΟΥΛΗ ΣΤΑ ΧΕΡΙΑ ΤΩΝ ΚΑΤΟΙΚΩΝ 


Συλλογικότητες κατοίκων, περιβαλλοντικοί φο¬ 
ρείς, σύλλογοι αρχιτεκτόνων και άλλοι φορείς 
βρίσκονται το τελευταίο διάστημα σε κινητοποι¬ 
ήσεις για την υπεράσπιση του Μητροπολιτικού 
Πάρκου Γουδή, εκφράζοντας την αντί¬ 
θεσή τους στην κατασκευή γηπέδου και 
την πρόθεσή τους να συνεχίσουν και να 
εντείνουν τον αγώνα τους για έναν χώρο 
πρασίνου χωρίς εμπορευματοποίηση και 
για την ανάγκη άμεσης απομάκρυνσης 
κάθε ασύμβατης με αυτό δραστηριό¬ 
τητας. Η κατασκευή του τεράστιου γη¬ 
πέδου, μαζί με τα άλλα έργα που θα το 
συνοδεύουν (εμπορικά κέντρα, γκαράζ 
κ.λπ), θα καταστρέψει στρέμματα πρασί¬ 
νου, ενώ θα τραυματίσει ανεπανόρθωτα, 
θα συρρικνώσει και θα κατακερματίσει 
τον χώρο, αποτρέποντας μια για πάντα τη δημι¬ 
ουργία ενός ενιαίου χώρου αναψυχής, περιπά¬ 
του, υψηλού και πυκνού πρασίνου. 

Όι κινήσεις κατοίκων, αναφέρουν σε ανακοι¬ 
νώσεις τους πως «επαγρυπνούν και θα αγωνι¬ 
στούν με στόχο: να διατηρηθεί και επεκταθεί η 


προστασία του Μητροπολιτικού Πάρκου Γουδή 
και του όρους Υμηττού, του οποίου αποτελεί 
συνέχεια, και να θωρακιστούν από οποιαδήποτε 
ενδεχόμενη ασύμβατη εγκατάσταση, να απομα¬ 


κρυνθούν δε άμεσα οι υπάρχουσες». 

Ό Υμηττός βρίσκεται διαρκώς αντιμέτωπος με 
κινδύνους που απειλούν τον δημόσιο και δασι¬ 
κό χαρακτήρα του: εκτεταμένες καταπατήσεις, 
αυθαίρετη δόμηση, διαρκής επέκταση του οικι¬ 
στικού ιστού κλπ. Η αλλαγή της δασικής νομο¬ 


θεσίας προς το χειρότερο, η επερχόμενη ακύ¬ 
ρωση του ισχύοντος Προεδρικού Διατάγματος 
υπ’ αριθμόν 187/Δ/2011 για την προστασία 
του Υμηττού (με ευθύνη και του Υπουργείου 
Περιβάλλοντος που καθυστερεί απαρά¬ 
δεκτα την Στρατηγική Μελέτη Περιβαλ¬ 
λοντικών Επιπτώσεων) δείχνουν ότι ο 
Υμηττός βρίσκεται ξανά στο στόχαστρο 
όσων θέλουν να "αξιοποιήσουν" τις εκτά¬ 
σεις του όχι μόνο με παράνομες, αλλά 
και με "νόμιμες" διαδικασίες και αντι- 
δασικές πολιτικές κατάργησης των 
όποιων προστατευτικών ρυθμίσεων της 
νομοθεσίας και καταστρατήγησης του 
Συντάγματος. 

Την Τετάρτη 31 Μάίου πραγματοποιήθη¬ 
κε σύσκεψη φορέων, μετά από πρόσκλη¬ 
ση της Επιτροπής Αγώνα για το Μητροπολιτικό 
Πάρκο Γουδή και του Πολιτιστικού Συλλόγου 
Ανω Αμπελοκήπων, με θέμα τον προγραμμα¬ 
τισμό κοινής αγωνιστικής δράσης ενώ στις 21 
Ιουνίου 2017 διοργανώθηκε συγκέντρωση δια¬ 
μαρτυρίας στο Υπουργείο Περιβάλλοντος. 

ΠΑΡΑΑΙΛΟΥΝ ΚΑΙ ΤΗΝ ΑΚΑΑΗΜΙΑ 
ΠΛΑΤΩΝΟΣ ΣΤΑ ΝΥΧΙΑ ΤΩΝ ΠΟΛΥΕΘΝΙΚΩΝ 


Ένα ακόμα επεισόδιο στο έργο της καταστρο¬ 
φής των ελεύθερων χώρων διαδραματίζε¬ 
ται στην περιοχή του αρχαιολογικού χώρου 
της Ακαδημίας Πλάτωνος. Δεν πρόκειται για 
κάτι καινοφανές, καθώς εδώ και δέκα περίπου 
χρόνια, η αμερικάνικη εταιρία Βΐ3εΙ< ίΙοεΙ< και η 
θυγατρική της Αί^ΤΙϋΜΕ Α.Ε. έχουν εκδηλώ¬ 
σει εμπράκτως το ενδιαφέρον τους για την 
«ανάπτυξη της περιοχής», κατά την προσφιλή 
έκφραση των καπιτα¬ 
λιστών, με την αγορά 
ακινήτου έκτασης περί¬ 
που 22.000 τετραγωνι¬ 
κών μέτρων. Αυτό ήταν 
το πρώτο βήμα για την 
υλοποίηση του σχεδίου 
της εταιρίας, που αφορά 
την κατασκευή πολυχώ- 
ρου εμπορίου και ψυχα¬ 
γωγίας , εκμισθωμένης 
επιφάνειας εμβαδού 
55.000 τ.μ., με το όνο¬ 
μα Αε30θΓηχ ΰ3ΓθΙεη5. 

Πρόκειται για ένα τσι¬ 
μεντένιο τερατούργημα, 
που παρέχει τη δυνατό¬ 
τητα να στεγαστεί μέσα 
σε αυτό οποιαδήποτε 
δραστηριότητα μπορεί 
να αποφέρει κέρδος, 
από τους κατοίκους των 
γύρω περιοχών και ει 
δυνατόν μακρινών περιοχών. 

Το Μ 3 ΙΙ σχεδιάζεται να χτιστεί στην έκταση 
όπου στεγαζόταν η κλωστοϋφαντουργία Μου- 
ζάκη. Να σημειωθεί εδώ πως ο χώρος της πρώ¬ 
ην κλωστοϋφαντουργίας, κατεδαφίστηκε υπό 
αδιευκρίνιστες συνθήκες παρά τον χαρακτήρα 
του ως νεότερο βιομηχανικό μνημείο. Παράλ¬ 
ληλα, ιδιαζούσης σημασίας είναι και το γεγονός 
πως εξαιρείται από τους περιορισμούς δόμη¬ 
σης, που επιβλήθηκαν πρόσφατα στην ευρύτε¬ 
ρη περιοχή γύρω από τον αρχαιολογικό χώρο 
της Ακαδημίας Πλάτωνος. 

Όπως προαναφέρθηκε, το ζήτημα της ανέγερ¬ 
σης Μ 3 ΙΙ στον αρχαιολογικό χώρο της Ακα¬ 
δημίας Πλάτωνος δεν ανέκυψε πρόσφατα. Η 
εταιρία είχε απευθυνθεί στον ίδιο τον τότε πρω¬ 
θυπουργό Σαμαρά, τα χέρια του οποίου όμως 
ήταν δεμένα λόγω μίας απόφασης του Συμ¬ 
βουλίου της Επικρατείας. Συγκεκριμένα, η από¬ 
φαση 77/2013 του ΣτΕ, παρόλο που επέτρεπε 
την οικοδόμηση του Μ 3 ΙΙ, έθετε ουσιώδεις πε¬ 
ριορισμούς στον συντελεστή δόμησης και το 
ύψος. Ο ΣΥΡΙΖΑ, ως αντιπολίτευση τότε, κατά 
τα ειωθότα «ανέβηκε στα κάγκελα» και κατέθε¬ 
σε Ερώτηση στη Βουλή, μιλώντας για «απαρά¬ 
δεκτες μεθοδεύσεις για την εξυπηρέτηση μεγά¬ 


λων ιδιωτικών συμφερόντων στο Οικοδομικό 
Τετράγωνο 75 του Δήμου Αθηναίων σε βάρος 
της προστασίας και ανάδειξης του αρχαιολογι¬ 
κού άλσους της Ακαδημίας Πλάτωνος και των 
δυνατοτήτων που προσφέρει για βιώσιμη ανά¬ 
πτυξη της περιοχής». 

Εντούτοις, η κατάσταση άλλαξε άρδην μόλις ο 
ΣΥΡΙΖΑ σχημάτισε κυβέρνηση. Έχοντας επιδεί- 
ξει μία ιδιαίτερη έφεση στις ασκήσεις εδάφους 
και ιδιαίτερα τις ανακυβιστήσεις, οπότε ως συ¬ 


νάγεται αβίαστα δεν δυσκολεύτηκε ιδιαίτερα 
να επιδοθεί έτι μία φορά στο αγαπημένο του 
άθλημα. Η κωλοτούμπα καθίσταται ακόμα με¬ 
γαλύτερη αν αναλογιστούμε πως ο ΣΥΡΙΖΑ 
συμμετείχε στις κινητοποιήσεις κατοίκων, αρ¬ 
χαιολόγων και ούτω καθεξής, ως αντιπολίτευ¬ 
ση. Εν αντιθέσει με την κυβέρνηση Σαμαρά, η 
συγκυβέρνηση ΣΥΡΙΖΑΝΕΑ κατάφερε να προ¬ 
σφέρει τις υπηρεσίες, βάζοντας το Κεντρικό 
Αρχαιολογικό Συμβούλιο να γνωμοδοτήσει 
τον Ιούλιο του 2016 υπέρ της αύξησης του 
επιτρεπτού ύψους των κτιρίων. Η γνωμοδότη¬ 
ση του Κ.Α.Σ., η οποία καταγγέλθηκε από τον 
Σύλλογο Ελλήνων Αρχαιολόγων μεταξύ άλλων, 
προβλέπει πως το ύψος των κτιρίων δεν θα εί¬ 
ναι τα αρχικώς συμφωνηθέντα 15 μέτρα, αλλά 
αντίθετα αυξάνεται στα 18 μέτρα στην πλευρά 
που βρίσκεται προς το αρχαιολογικό πάρκο 
Ακαδημίας Πλάτωνος και στα 21 μέτρα αντί¬ 
στοιχα στη Αεωφόρο Κηφισού. Με απόφαση 
του Κυβερνητικού Συμβουλίου Οικονομικής 
Πολιτικής (ΚΥΣΟΙΠ), ο προεδρεύων υπουργός 
Σταθάκης θα τροποποιήσει εκ νέου το ανώτατο 
νόμιμο ύψος των κτιρίων, προκειμένου να ικα¬ 
νοποιήσει πλήρως τον αμερικάνικο όμιλο. Αλ¬ 
λωστε ποιος υποτακτικός φέρνει αντιρρήσεις 


στο αφεντικό του; 

Υπ’ αυτό το πρίσμα λοιπόν ο επικεφαλής της 
Απυρηθ Α.Ε., Γιώργος Τσουκαλάς δηλώνει ανε¬ 
ρυθρίαστα πως επειδή άλλαξε το αρχικό σχέ¬ 
διο πολεοδόμησης των 24 μέτρων εξετάζεται 
η απόκτηση όμορου οικοπέδου. Σε απλή μετά¬ 
φραση ενημερώνει πως επειδή τα σχέδια ήταν 
και είναι μεγαλύτερα για τον ευρύτερο χώρο 
της Ακαδημίας Πλάτωνος, θα πρέπει να βρε¬ 
θούν και άλλα μέρη 
για εκμίσθωση ώστε 
να μην υπάρχουν 
αποκλίσεις από τις 
αρχικές εκτιμήσεις 
κερδών. Κατά τα 
άλλα, με την ίδια 
εταιρία το Υπουρ¬ 
γείο Ενέργειας και 
Περιβάλλοντος συ¬ 
νάπτει και Μνημόνιο 
Συνεργασίας, για να 
δεσμευτεί η Απυρηθ 
Α.Ε. πως θα προχω¬ 
ρήσει στην «ανάλη¬ 
ψη πρωτοβουλιών 
για την αναζωογό¬ 
νηση της ευρύτερης 
περιοχής και τη δια¬ 
σύνδεσή της με τον 
αρχαιολογικό χώρο 
επωφελεία του δη¬ 
μοσίου συμφέρο¬ 
ντος και των πολιτών». 

Οι αντιστάσεις των κατοίκων έχουν λειτουργή¬ 
σει ως ανάχωμα τόσο στο εν λόγω σχέδιο, όσο 
και σε παλαιότερη -επί κυβέρνησης ΠΑΣΟΚ- 
απόπειρα εταιρίας συμφερόντων του Μπόμπο- 
λα να τσιμεντοποιήσει τους ελεύθερους χώρους 
της περιοχής. Κάτοικοι και συλλογικότητες στην 
Ακαδημία Πλάτωνος, τον Κολωνό, το Περιστέρι 
και τα Σεπόλια δραστηριοποιούνται για να μην 
πέσει η περιοχή στα χέρια της πολυεθνικής, να 
μην εμπορευματοποιηθεί ένα παγκόσμιας αξίας 
πολτισμικό αγαθό, να μην δημιουργηθει απί¬ 
στευτη κυκλοφοριακή συμφόρηση. Ταυτόχρο¬ 
να, επιδιώκεται να μην καταστραφεί -στο βωμό 
της καπιταλιστικής ανάπτυξης- για ακόμα μία 
φορά το περιβάλλον και ιδίως να μην αλλοιω¬ 
θεί ο χαρακτήρας της γειτονιάς, μετατρέποντάς 
την σε ένα απέραντο διασκεδαστήριο, που θα 
προσελκύει συνεχώς τέτοιου τύπου επιχειρημα¬ 
τικά συμφέροντα. Μάλιστα, το γεγονός πως σε 
πολύ κοντινό σημείο υπάρχει και άλλο εμπορικό 
κέντρο, το ΚίνθΓ \νθ5ί, συνηγορεί στο ότι η πε¬ 
ριοχή αντιμετωπίζεται ωφελιμιστικά και ως μία 
ακόμα γειτονιά που επιχειρείται να αλωθεί από 
το κεφάλαιο, εις βάρος της ίδιας της γειτονιάς, 
του πολιτισμού και των χώρων πρασίνου. 






